text: [{"text_idx": "#000004", "text": "A\u0301 fo\u0301tbo\u0301ltsfer\u00f0 vi\u00f0 Chelsea F\u00f8royar"}, {"text_idx": "#000006", "text": "At sita saman vi\u00f0 \u00f8\u00f0rum fjepparum og fegnast um, at okkara li\u00f0 i\u0301 l\u00f8tuni eru dupultir evropeiskir meitstarar, og si\u0301ggja Paulo Ferreira, sum i\u0301 a\u0301r gevst eftir 9 a\u0301r sum Chelsea leikari lyfta b\u00e6\u00f0i steypini. Hoyra John Terry, Frank Lampard og Paulo Ferrreira halda r\u00f8randi talur fyri okkum."}, {"text_idx": "#000007", "text": "Men ta\u00f0 var eisini fra\u0301li\u0301kt at hita upp til dystin fyrst vi\u00f0 at heilsa uppa\u0301 sto\u0301rar Chelsea legendur sum Roy Bentley, Chopper Harris og Peter Bonetti, si\u00f0an drekka eina \u00f8l a\u0301 Chelsea barrini Imperial Arms, har nakrir av mest dedikera\u00f0u fjepparunum fegna\u00f0ust vi\u00f0 fleiri Chelsea sangum, enn eg visti vo\u0301ru til. Ennta\u0301 onkrum spildurny\u0301ggjum sangi um ny\u0301ggja ma\u0301lmeti\u00f0 hja\u0301 Frank Lampard. Sum F\u00f8roya vinurin og hei\u00f0urslimurin i\u0301 Chelsea F\u00f8royar Edward Brindle helt fyri, so hoyrir man alti\u0301\u00f0 teir ny\u0301ggjastu Chelsea sangirnar a\u0301 Imperial Arms."}, {"text_idx": "#000008", "text": "Eftir dystin vo\u0301ru vit eina l\u00f8tu a\u0301 hotellinum, i\u00f0 ju\u0301 er bygt fast i\u0301 stadion. Har so\u0301u vit leikarar sum David Luiz, Juan Mata, Ryan Bertrand, Oscar og Frank Lampard. Eins og vit fegna\u00f0ust um ti\u0301\u00f0indini, at okkara Romelu Lukaku hev\u00f0i skora\u00f0 tri\u0301ggjar fer\u00f0ir mo\u0301ti Manchester United og sostatt vi\u0301st fra\u0301farandi venjararnum, at Chelsea i\u0301 Lukaku eigur ein leikara, i\u00f0 fer at gera li\u0301vi\u00f0 hja\u0301 Fergussonsa avloysara sera torf\u00f8rt komandi a\u0301rini."}, {"text_idx": "#000009", "text": "Hetta samstundis, sum Chelsea vann fyrsta dystin mo\u0301ti Moyes, si\u0301\u00f0an hann var kunngj\u00f8rdur sum United venjari. Ikki so gali\u00f0 haldi eg."}, {"text_idx": "#000010", "text": "Nu\u0301 eri eg so komin a\u0301 kamari\u00f0, eftir eina vitjan a\u0301 einari a\u00f0rari Chelsea barr. Kenni meg mettan av upplivingum, og til rei\u00f0ar at fara heim aftur i\u0301 morgin. Taxabilurin fer av hotellinum kl. 9.30, og vit flu\u0301gva u\u0301r Gatwick kl. 12.30, i\u0301 anna\u00f0 kv\u00f8ld eru vit aftur i\u0301 F\u00f8royum, um ve\u00f0ri\u00f0 vil."}, {"text_idx": "#000011", "text": "Eg skilji a\u0301 mi\u0301num fer\u00f0ali\u00f0i\u00f0, at tey har heima sakna mi\u0301nar dagb\u00f8kur fra\u0301 Chelsea F\u00f8royar tu\u0301rinum, sum i\u0301 fj\u00f8r vo\u0301ru b\u00e6\u00f0i no\u0301gvar og langar."}, {"text_idx": "#000013", "text": "Seinasta tu\u0301r til London hev\u00f0i eg sonin vi\u00f0, hesa fer\u00f0ina fer\u00f0ist eg einsamallur. Sostatt hevur ta\u00f0 sja\u0301lvandi ikki veri\u00f0 li\u0301ka no\u0301gv ti\u0301\u00f0 um kv\u00f8ldarnar, har eg siti a\u0301 kamarinum, ti\u0301 havi eg ikki skriva\u00f0 langar fra\u0301sagnir fra\u0301 tu\u0301rinum."}, {"text_idx": "#000014", "text": "Ikki ti\u0301, ta\u0301 ta\u00f0 kemur til upplivingar, er hesin tu\u0301rurin als ikki aftan fyri tu\u0301rin seinast. Vit hava aftur i\u0301 a\u0301r hitt no\u0301gv a\u0301hugaverd fo\u0301lk, so sum flest alla manningina a\u0301 Chelsea TV, fra\u0301li\u0301ku ungdo\u0301msleikararnar hja\u0301 Chelsea, legendur sum teir eg nevndi omanfyri, umframt Kerry Dixon, Tore Andre Flo og Bobby Tambling og nu\u0301verandi leikarar sum Juan Mata og Frank Lampard, umframt hja\u0301lparvenjaran Zenden."}, {"text_idx": "#000015", "text": "H\u00e6ddarpunktini eru no\u0301gv. Umframt dystin i\u0301 dag, var ta\u00f0 framu\u0301rskarandi at uppliva stemningin i\u0301 Fulham Brodway Pub, ta\u0301 Chelsea vann Europa Leauge, at dansa og syngja i\u0301 g\u00f8tunum eftir sigurin og feira hann vi\u00f0 einum longum by\u0301tu\u0301ri."}, {"text_idx": "#000016", "text": "Ta\u00f0 var eisini ein sto\u0301r uppliving at vera vi\u00f0 til Player of the Year d\u00f8gur\u00f0an saman vi\u00f0 \u00f8llum leikarunum. Har var ta\u00f0 serliga r\u00f8randi, at hoya taluna hja\u0301 fyrrverandi toppskoraranum Bobby Tambling, ta\u0301 hann handa\u00f0i Frank Lampard ein \u201cSpecial Recognition Award\u201d fyri at vera vor\u00f0in tann mest skorandi Chelsea leikaran nakranti\u0301\u00f0. Hetta var sama dag, sum Chelsea kunngj\u00f8rdi, at Lampard hev\u00f0i skriva\u00f0 undir ny\u0301ggjan sa\u0301ttma\u0301la vi\u00f0 felagi\u00f0."}]